Ο **Νικόλα Ρεσίνιο** (ιταλικά: *Nicola Rescigno*‎, 28 Μαΐου 1916 – 4 Αυγούστου 2008) ήταν Ιταλοαμερικανός διευθυντής ορχήστρας που ασχολήθηκε ειδικότερα με το ιταλικό οπερατικό ρεπερτόριο. Υπήρξε σημαντική προσωπικότητα στην ιστορία της αμερικανικής όπερας και καθόρισε την εξέλιξη δύο μεγάλων αμερικανικών εταιρειών όπερας—της Λυρικής Όπερας του Σικάγο και της Όπερας του Ντάλας — επικουρώντας, παράλληλα, πολλούς ανερχόμενους τραγουδιστές και διευθυντές ορχήστρας. Η σταδιοδρομία του διήρκεσε περισσότερα από πενήντα χρόνια.

Σταδιοδρομία
------------

Γεννήθηκε από μουσική οικογένεια στη Νέα Υόρκη. Έκανε το ντεμπούτο του το 1943, διευθύνοντας την *Τραβιάτα* στην Ακαδημία Μουσικής του Μπρούκλιν. Στη συνέχεια, έκανε στις Ηνωμένες Πολιτείες με την εταιρεία όπερας του Σαν Κάρλο, παραμένοντας μουσικός διευθυντής της εταιρείας από το 1944 ως το 1947. Έπειτα, ανέλαβε θέσεις μουσικού διευθυντή στην Όπερα του Κονέκτικατ και την Όπερα της Αβάνας. Έκανε το ντεμπούτο του με την Όπερα του Σαν Φρανσίσκο το 1950 διευθύνοντας την επιφανή υψίφωνο Λίλι Πονς στον *Κουρέα της Σεβίλλης* και την υψίφωνο Ντόροθι Κίρστεν στη *Μαντάμα Μπατερφλάι*.

Το 1953, συμμετείχε στην ίδρυση της Λυρικής Όπερας του Σικάγο, της οποίας παρέμεινε καλλιτεχνικός διευθυντής από το 1954 έως το 1956. Για την εναρκτήρια παράσταση της εταιρείας διηύθυνε την κορυφαία υψίφωνο Μαρία Κάλλας στο αμερικάνικο ντεμπούτο της στον φερώνυμο ρόλο της *Νόρμας* του Μπελίνι. Συνεργάστηκε με την επιφανή σοπράνο αρκετές φορές ακόμα, συμπεριλαμβανομένης της διεύθυνσης των μοναδικών σκηνικών εμφανίσεών της στην όπερα Μαντάμα Μπατερφλάι (Σικάγο, 1955) και της συναυλιακής παρουσίασης της όπερας «Ο Πειρατής» (*Il pirata*) του Μπελίνι στο Κάρνεγκι Χολ το 1959.

Το 1957, συμμετείχε στην ίδρυση της Όπερας του Ντάλας, παραμένοντας καλλιτεχνικός της διευθυντής από το 1957 έως το 1990. Εκεί, διηύθυνε τις αμερικανικές πρεμιέρες μονωδών όπως η Μονσεράτ Καμπαγιέ, ο Πλάθιντο Ντομίνγκο και η Τζόαν Σάδερλαντ, ενώ συνεργάστηκε και πάλι με τη Μαρία Κάλλας. Παρουσίασε εκεί τις αμερικανικές πρεμιέρες της *Αλτσίνα* του Χαίντελ και του *Ορλάνδου μαινόμενου* του Βιβάλντι. Το δεύτερο έργο ήταν η πρώτη όπερα του Βιβάλντι που ανέβηκε στις Ηνωμένες Πολιτείες και είχε ως πρωταγωνίστρια την υψίφωνο Μέριλυν Χορν.

Έκανε το ντεμπούτο του στη Μητροπολιτική Όπερα το 1978, διευθύνοντας την όπερα *Δον Πασκουάλε* και ακολούθησαν αρκετές ακόμα παραγωγές. Ακόμα, διηύθυνε όπερες στη Βασιλική Όπερα του Λονδίνου, στην Όπερα του Παρισιού, στην Κρατική Όπερα της Βιέννης και σε άλλες γνωστές λυρικές σκηνές.

Πέθανε σε ηλικία 92 ετών σε νοσοκομείο του Βιτέρμπο της Ιταλίας, ενώ ανέμενε χειρουργική επιδιόρθωση του σπασμένου μηριαίου οστού του.

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13898932v. Ανακτήθηκε στις 10  Οκτωβρίου 2015.
3. ↑  (Αγγλικά) *SNAC*. w6cz4029. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 13  Δεκεμβρίου 2014.
5. ↑  www.dallasnews.com/sharedcontent/dws/ent/stories/080508glrescignoobit.364d7bc.html.
6. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
7. 1 2 3 4  «Nicola Rescigno, 92, Conductor and Co-Founder of Lyric Opera of Chicago and Dallas Opera, has Died» (στα αγγλικά). *Opera News* **73** (4). Οκτώβριος 2008. Αρχειοθετήθηκε από το πρωτότυπο στις 2022-11-21.. Ανακτήθηκε στις June 18, 2009.
8. ↑  «Nicola Rescigno: distinguished Italian American conductor» (στα αγγλικά). ISSN 0140-0460.. Ανακτήθηκε στις 2022-11-21.
9. ↑  "Nicola Rescigno, Who Helped Found Opera Companies in Chicago and Dallas, Dies at 92". *The New York Times*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νικόλα Ρεσίνιο** |

* Νικόλα Ρεσίνιο – Εικονικό Εκπαιδευτικό Μουσείο Εθνικής Λυρικής Σκηνής

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 45412080
* LCCN: n82063131
* ISNI: 0000 0001 0894 4178
* GND: 130550795
* SUDOC: 092625959
* BNF: cb13898932v (data)
* MusicBrainz: 6d5015c6-997a-4785-b9fa-73d02c2d7e89
* NKC: xx0082101
* BNE: XX1085907

 |

 |